
Hani i Elezit, 2026
DREJTORIA PËR BUXHET DHE FINANCA 
Drejtoria për Buxhet dhe Financa për vitin 2026, funksionin e vet e ka ushtruar në bazë të kompetencave dhe përgjegjësive ligjore mbi qeverisjen e Komunave të Republikës së Kosovës, Statutin e komunës së Hanit të Elezit, Ligjin mbi menaxhimin e financave publike dhe përgjegjësitë, Ligjin mbi financat e pushtetit lokal, Ligjin mbi vetëqeverisjen lokale, Ligjin mbi tatimin në pronën e paluajtshme, Rregulloret dhe udhëzimet administrative nga Ministria e Financave, Punës dhe Transfereve (MFPT).
Drejtoria për Buxhet dhe Financa me qëllim të realizimit sa më efikas të të gjitha kompetencave dhe përgjegjësive, ka funksionuar kryesisht në katër (4) sektorë:
1. Sektori për buxhet
2. Sektori për financa,
3. Sektori për të hyra dhe
4. Sektori i tatimit në pronë.

Drejtoria për Buxhet dhe Financa e menaxhuar nga drejtoresha e drejtorisë dhe me një staf prej (8) zyrtarëve, gjatë vitit 2026 kishte një angazhim permanent, me një përkushtim të madh në drejtim të realizimit sa më të suksesshëm të të gjitha objektivave dhe detyrave të parashikuara në planin e punës së drejtorisë. Aktiviteti i drejtorisë ka qenë i përqëndruar në realizimin e buxhetit sipas dinamikës së planifikuar dhe menaxhimin sa më efikas të buxhetit. 

Buxheti i komunës së Hanit të Elezit i ndarë sipas Ligjit me NR. 10/L-001 MBI NDARJET BUXHETORE PËR BUXHETIN E REPUBLIKЁS SЁ KOSOVЁS PЁR VITIN 2026 është në lartësi prej 4,234,682.00 Euro. 	

Ky buxhet është ndarë sipas kategorive ekonomike si në vijim:
· Paga dhe shtesa................. 2,505,202.00 €,
· Mallra dhe shërbime............. 571,000.00 €,
· Shpenzimet komunale	..111,000.00 €,
· Subvencione dhe transfere	185,000.00 €,
· Shpenzime kapitale	.. 862,480.00 €,
· Totali i buxhetit.................. 4,234,682.00 €.
Ndërsa buxheti përfundimtar është 4,957,985.57 € ku në këtë shumë përfshihen:
1. Mjetet e ndara nga Grantet Qeveritare në shumë prej 3,877,962.00 €, 
2. Projeksioni i Të Hyrave Vetanake në shumë prej 356,720.00 €, 
3. Donacioni nga Unioni Evropian për projektin dy vjeçar “A smart system for Early Floods Detection and Waste Monitoring in the Lepenc River Basin” në shumë prej 141,903.98 €,
4. Bartja e bilancit të pashpenzuar nga viti 2025 në vitin 2026 në shumë prej 580,184.23 €,
5. Donacion nga Këshilli i Evropës në shumë prej 1,101.68 €, 
6. Mjete të mbetura nga Grante të cilat janë bartur vit pas viti në vlerë prej 113.68 €. 


Punët dhe aktivitetet të cilat janë zhvilluar gjatë periudhës janar-qershor 2026, mund t’i veçojmë këto:
SEKTORI PËR BUXHET DHE FINANCA
· Përgatitja e raporteve mujore të të hyrave dhe shpenzimeve mujore janar-qershor 2026 publikimi në ueb faqen e Komunës,
· Përgatitja e raporteve mujore të punës dhe aktiviteteve të Drejtorisë Buxhet dhe Financa dhe dorëzimi i tyre në Kabinetin e Kryetarit si dhe publikimi në ueb faqen e Komunës në formatin PDF dhe Word,
· Deklarimi në Thesar obligimet e pa paguara dhe ato kontraktuale janar-qershor 2026, 
· Barazimi me Thesar periudha janar-qershor 2026,
· Plotësimi i projeksionit të të hyrave vetanake 2027-2029 dhe dorëzimi i projeksionit në Departamentin e Buxhetit – MFPT, 
· Përgatitja dhe publikimi i borxhit publik për çdo muaj në web faqe të Komunës, 
· Pranimi i Qarkoreve Buxhetore 2027/01 nga Departamenti i Buxhetit – MFPT,
· Mbajtja e takimeve me grupin punues për hartimin e KAB-it 2027-2029,
· Përgatitja e kërkesës për bartjen e bilancit të pashpenzuar nga viti 2025 në vitin 2026 dhe dorëzimi për shqyrtim dhe miratim nga Kuvendi Komunal, 
· Pas miratimit në Kuvend Komunal, kërkesa për bartjen e bilancit të pashpenzuar nga viti 2025 në vitin 2026 është dorëzuar në Departamentin e Buxhetit – MFPT, nga ku edhe është miratuar dhe e njejta është përditësuar në SIMFK, 
· Hartimi i orarit të dëgjimeve buxhetore për Kornizën Afatmesme Buxhetore 2027-2029, 
· Publikimi i njoftimit për orarin e dëgjimeve buxhetore për Kornizën Afatmesme Buxhetore 2027-2029, 
· Hartimi i Planit të Dëgjimeve Buxhetore për KAB 2027-2029 dhe publikimi në web faqen e Komunës në dy formate: word dhe pdf, 
· Hartimi i një përgjigje me shkrim për një Asambleist të cilat i ka kërkuar gjatë mbledhjes së Kuvendit Komunal, 
· Publikimi i Raportit Financiar Janar-Mars në web faqen komunale në tri formate: Word, PDF dhe Excel,
· Plotësimi i një pyetësori nga Divizioni i Auditimit të Brendshëm – MFPT,
· Hartimi i KAB-it 2027-2029 dhe dorëzimi në KPF dhe Kuvend Komunal,
· Mbajtja e 3 dëgjimeve buxhetore për KAB 2027-2029 nën organizimin e Kryetarit të Komunës dhe Drejtorisë për Buxhet dhe Financa, 
· Mbajtja e një dëgjimi buxhetor për KAB 2027-2029 nën organizimin e Kryesuesit të Kuvendit Komunal dhe Drejtorisë për Buxhet dhe Financa,
· Miratimi i KAB-it 2027-2029 në Kuvend Komunal, 
· Publikimi i procesverbaleve dhe listës së pjesëmarrësve në web faqen e Komunës, 
· Pranimi i Raportit të Auditimit të PVF 2025 nga Zyra Kombëtare e Auditimit, 
· Dorëzimi i Kornizës Afatmesme Buxhetore 2027-2029 në Departamentin e Buxhetit – MFPT,
· Hartimi i Raportit Financiar Janar-Qershor 2026, 
· Hartimi i Raportit të Dëgjimeve Buxhetore për KAB 2027-2029,
· Publikimi i Raportit të Dëgjimeve Buxhetore për KAB 2027-2029,
· Dorëzimi i Raportit të Monitorimit të Investimeve Kapitale sipas Periudhave (Q1) në Departamentin e Buxhetit – MFPT,
· Përgatitja e kërkesës për rialokimin e mjeteve në kuadër të kategorisë buxhetore Investime Kapitale në shumë prej 129,880.00 €,
· Përgatitja e një kërkese për aprovim nga Departamentin e Buxhetit – MFPT lidhur me futjen e një projekti të ri kapital në kuadër të Buxhetit të vitit fiskal 2026,
· Pranimi i Raportit të auditimit të vitit 2025 nga NJAB-MFPT,
·   Llogaritja dhe realizimi i të gjitha pagesave të destinuar për pagesën e pagave dhe shtesave të Administratës Komunale, të këshilltarëve Komunal, komiteteve të ndryshme të Kuvendit, të Sektorit të Arsimit dhe Sektorit të Kujdesit Primar Shëndetësor.

RAPORTI I EKZEKUTIMIT TË BUXHETIT PËR PERIUDHËN JANAR – QERSHOR 2026
	Kategoritë ekonomike të shpenzimeve
	Buxheti 2026
	Realizimi janar-qershor 2026
	% Realizim

	Paga dhe shtesa
	2,505,202.00
	1,437,427.18
	57.3

	Mallra dhe shërbime
	683,925.12
	162,137.12
	23.7

	Shpenzime komunale
	138,023.33
	46,366.20
	33.5

	Subvencione dhe trans.
	240,089.00
	91,075.60
	37.9

	Shpenzime kapitale
	1,390,746.12
	101,531.12
	7.3

	TOTAL
	4,957,985.57
	1,838,537.22
	37.08



SEKTORI PËR TË HYRAT
Planifikimi i të hyrave vetanake për vitin 2026 është në shumë prej 356,720.00 €.
Në kuadër të këtij sektori janë kryer këto aktivitete:
· Përpunimi, harmonizimi dhe barazimi i evidencave të detajizuara te të gjitha llojet e të hyrave sipas programeve buxhetore, fondeve dhe kodeve ekonomike në Sistemin Informativ të Menaxhimit Financiar të Kosovës (SIMFK),
· Pranimi i të hyrave indirekte për TM1 2026 nga Gjobat e Policisë në shumë prej 25,270.00 € dhe nga Agjensioni Pyjor i Kosovës në shumë prej 392.48 €,
· Alokimi i të hyrave të inkasuara në Nën – Programe dhe kategori buxhetore varësisht prej planifikimeve buxhetore, 
·    Bartja e bilancit të pashpenzuar nga viti 2025 në vitin 2026 në shumë prej 580,184.23 €. 
· Inkasimi i të hyrave vetanake për periudhën raportuese janar-qershor 2026 është në shumë prej 101,455.62 € apo 28.4% nga projeksioni i të hyrave. 
Të hyrat indirekte gjatë periudhës raportuese janë në shumë prej 56,680.00 € nga Gjobat në trafik dhe 392.48 € nga Agjensioni Pyjor i Kosovës. Krahasuar me periudhën e njejtë të vitit paraprak këto të hyra janë më të larta për 10,413.73 €. 

SQARIM SHTESË: Të hyrat e periudhës raportuese janar-qershor 2026 nuk janë plotësisht të sakta, si pasojë e mungesës së zyrtarit për regjistrim të të hyrave vetanake. Rrjedhimisht, të hyrat vetanake nuk janë regjistruar nga muaji prill deri në muajin qershor. Kur të pajisemi me qasje për regjistrimin e të hyrave në SIMFK, të njejtat do të regjistrohen manualisht dhe do të reflektohen në raportet vijuese. 

SEKTORI I TATIMIT NË PRONË

Gjatë kësaj periudhe, ky sektor ka pasur këto aktivitete:
· Lëshimin e faturave të tatimit në pronë, 
· Lëshimin e vërtetimeve për qëllime të ndryshme,
· Përgatitja e një Njoftimi për afatin e pagesesës së këstit të parë të faturave të tatimit në pronë si dhe masat aplikuese në rast të mos pagesës, 
· Publikimi i njoftimit në web faqen komunale dhe në faqen zyrtare në Facebook, 
· Përgatitja e kërkesës për vlerësimin e një prone të paluajtshme në Divizionin e  DVPPTP – Ministria e Financave, Punës dhe Transfereve,
· Vizitë zyrtare e Inspektorave të Departamentit të Tatimit në Pronë.

